pythainlp/thai-wiki-dataset-v4 huggingface dataset:
เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี

เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี  เป็นเครื่องอิสริยาภรณ์เพียงชุดเดียวของรัฐบาลสหพันธ์ ซึ่งมอบให้แก่บุคคลภาคการเมือง, เศรษฐกิจ, วัฒนธรรม, วิชาการ และผู้มีคุณงามความดีพิเศษ 
เครื่องอิสริยาภรณ์ชุดนี้ได้รับการสถาปนาเมื่อ 7 กันยายน 1951 โดยประธานาธิบดีเทโอดอร์ ฮ็อยส์ ปัจจุบันมีการมอบให้กว่า 260,000 คนทั้งชาวเยอรมันและชาวต่างชาติ
ลำดับชั้น.
เครื่องอิสริยาภรณ์เกียรติคุณแบ่งได้ 4 กลุ่ม ดังนี้:
เครื่องหมาย.
"ดวงตรา" ลักษณะเป็นกางเขนสีทองลงยาสีแดงมีเครื่องหมายอินทรีดำเยอรมันที่กลางจุดตัดของกางเขน
"ดารา" มีลักษณะแตกต่างตามลำดับเกียรติของอิสริยาภรณ์.
เครื่องราชอิสริยาภรณ์กิตติคุณฝ่ายพลเรือน

เครื่องราชอิสริยาภรณ์กิตติคุณฝ่ายพลเรือน (ออร์เดน เดล เมรีโต ซีวิล) เป็นเครื่องราชอิสริยาภรณ์แห่งราชอาณาจักรสเปนที่สถาปนาขึ้นโดยพระเจ้าอัลฟองโซที่ 13 แห่งสเปน เมื่อวันที่ 25 มิถุนายน ค.ศ. 1926 (พ.ศ. 2469) เพื่อเป็นบำเหน็จความชอบฝ่ายพลเรือนในการปฏิบัติราชการรับใช้ชาติ รวมถึงการปฏิบัติหน้าที่อย่างโดดเด่นเป็นพิเศษของชาวสเปนและพลเมืองชาวต่างชาติเพื่อผลประโยชน์แห่งสเปน
ลำดับชั้น.
แพรแถบของเครื่องราชอิสริยาภรณ์ตระกูลนี้เป็นแถบสีน้ำเงิน กลางแพรแถบมีแถบริ้วสีขาวขนาดเล็ก ยกเว้นแพรแถบชั้นสายสร้อย ใช้แพรแถบสีน้ำเงิน มีแถบริ้วสีขาวขนาดเล็กอยู่ที่ริมทั้งสองด้าน
การแบ่งลำดับชั้น แบ่งออกเป็น 7 ชั้น ดังนี้
เครื่องราชอิสริยาภรณ์มงกุฎโอ๊ก

เครื่องราชอิสริยาภรณ์มงกุฏโอ๊ก  เป็นเครื่องราชอิสริยาภรณ์ คือเครื่องราชอิสริยาภรณ์ของลักเซมเบิร์ก
ประวัติ.
เครื่องราชอิสริยาภรณ์มงกุฎโอ๊กสถาปนาโดยแกรนด์ดยุกวิลเลิมที่ 2 แห่งลักเซมเบิร์ก (และพระมหากษัตริย์แห่งเนเธอร์แลนด์) ในปี พ.ศ. 2384 ซึ่งในขณะนั้นเองแกรนด์ดัชชีลักเซมเบิร์กและราชอาณาจักรเนเธอร์แลนด์ต่างก็อยู่ในสถานะรัฐร่วมประมุขด้วยกันทั้งคู่ หมายความว่าทั้งสองชาติมีประมุขแห่งรัฐพระองค์เดียวกัน ทั้ง ๆ ที่เป็นรัฐอธิปไตยแยกออกจากกันโดยสิ้นเชิง ทั้งนี้แม้ในทางกฎหมายแล้วเครื่องราชอิสริยาภรณ์นี้จะมีสถานะเป็นเครื่องเชิดชูเกียรติของลักเซมเบิร์ก แต่ทั้งแกรนด์ดยุกวิลเลิมที่ 2 และแกรนด์ดยุกวิลเลิมที่ 3 มักจะทรงใช้เครื่องราชฯ นี้ในฐานะเครื่องราชฯ ประจำราชวงศ์นัสเซา พระราชทานให้แก่ประชาชนชาวดัตช์อยู่บ่อยครั้ง โดยที่รัฐบาลดัตช์ไม่มีอำนาจควบคุมแต่อย่างใด
แกรนด์ดยุกวิลเลิมที่ 2 พระราชทานเครื่องราชฯ นี้ให้แก่บุคคลทั่วไปจำนวนน้อยมาก เพียงไม่เกิน 30 ราย ในทางกลับกันแกรนด์ดยุกวิลเลิมที่ 3 ทรงชื่นชอบการพระราชทานเครื่องราชฯ นี้เป็นอย่างมาก เนื่องจากสามารถพระราชทานให้แก่บุคคลไดก็ได้ตามพระประสงค์ ซึ่งในวันขึ้นครองราชย์ของพระองค์เพียงวันเดียว ได้พระราชทานเครื่องราชฯ นี้ให้แก่บุคคลมากถึง 300 ราย และในปีถัดมาก็ได้ทรงสถาปนารางวัลคู่กับเครื่องราชฯ นี้อีกนับร้อยรางวัล จึงปรากฏว่ามีผู้ถือครองเครื่องราชอิสริยาภรณ์มงกุฎโอ๊กในราชอาณาจักรเนเธอร์แลนด์จำนวนมาก มากเสียจนทำให้เกิดความเข้าใจเป็นวงกว้าง (ซึ่งผิดเพี้ยนไปจากข้อเท็จจริง) ว่าเครื่องราชอิสริยาภรณ์มงกุฎโอ๊กเป็นเครื่องราชฯ ของเนเธอร์แลนด์
ต่อมาในปี พ.ศ. 2433 มีการงดพระราชทานเครื่องราชอิสริยาภรณ์มงกุฎโอ๊ก เมื่อสมเด็จพระราชินีนาถวิลเฮลมินาเสด็จขึ้นครองราชย์ต่อจากพระราชบิดาในฐานะพระราชสันตติวงศ์พระองค์สุดท้ายของราชวงศ์ออเรนจ์-นัสเซา (ในขณะนั้น) ทั้งนี้เนื่องจากลักเซมเบิร์กบังคับใช้สนธิสัญญา "แอร์นอยเทอร์แอร์บเฟไรน์"  อันเป็นสนธิสัญญาว่าด้วยการสืบราชสมบัติลักเซมเบิร์กที่อ้างอิงตามกฏซาลลิคระหว่างราชวงศ์นัสเซาสองสาย (คือราชวงศ์นัสเซาสาย "ออเรนจ์-นัสเซา" และสาย "นัสเซา-ไวล์บูร์ก" ซึ่งปัจจุบันคือสาย "ลักเซมเบิร์ก-นัสเซา") ซึ่งได้ห้ามมิให้สตรีเพศขึ้นสืบราชบัลลังก์ลักเซมเบิร์กจนกว่าจะปรากฏรัชทายาทที่เป็นเพศชายจากราชวงศ์นัสเซา (ทั้งสองสาย) ราชบัลลังก์ลักเซมเบิร์กจึงตกเป็นสิทธิ์ของพระญาติฝ่ายเยอรมันของพระราชินีนาถวิลเฮลมินา (พระปิตุลาฝ่ายพระราชมารดา) ซึ่งก็คือ ดยุกอดอล์ฟแห่งนัสเซา ผู้ขึ้นครองราชบัลลังก์ลักเซมเบิร์กด้วยพระชนมายุ 73 พรรษา ส่งผลให้เครื่องราชอิสริยาภรณ์มงกุฎโอ๊กมีฐานะเป็นเครื่องราช ฯ ของลักเซมเบิร์กโดยสมบูรณ์ เนเธอร์แลนด์จึงสถาปนาเครื่องราชอิสริยาภรณ์ออเรนจ์-นัสเซาขึ้นมาทดแทน
นับตั้งแต่การขึ้นครองราชย์ของแกรนด์ดยุกอดอล์ฟ ทำเนียบการพระราชทานเครื่องราชอิสริยาภรณ์มงกุฎโอ๊กก็เปลี่ยนไปให้แก่ประชาชนชาวลักเซมเบิร์กเท่านั้น แม้ว่าในบางโอกาสจะพระราชทานให้แก่ชาวต่างชาติบ้างก็ตาม หลัก ๆ คือเชื้อพระวงศ์ต่างชาติ และชาวต่างชาติคนสำคัญผู้มีบรรพบุรุษเป็นชาวลักเซมเบิร์ก 
อนึ่ง แกรนด์ดยุกแห่งลักเซมเบิร์กคือองค์ประธานของเครื่องราชอิสริยาภรณ์นี้
ลำดับชั้น.
การแบ่งชั้น.
ปัจจุบันเครื่องราชอิสริยาภรณ์นี้แบ่งออกเป็น 5 ลำดับชั้น ดังนี้
บวกรวมกับเหรียญเชิดชูเกียรติทองเคลือบ เงิน และทองแดง โดยจะสวมใส่ไว้บนริบบิ้นบริเวณหน้าอกซ้าย
ชู้รักเลดี้แชตเตอร์เลย์

ชู้รักเลดี้แชตเตอร์เลย์  เป็นนวนิยายโดยดี. เอช. ลอว์เรนซ์ นักเขียนชาวอังกฤษ เนื้อหากล่าวถึงความสัมพันธ์เชิงชู้สาวระหว่างสตรีชั้นสูง กับชายผู้ใช้แรงงาน โดยมีบทบรรยายถึงฉากการร่วมเพศ และใช้คำศัพท์ อย่างโจ่งแจ้ง ตีพิมพ์ครั้งแรกในปี ค.ศ. 1928 วางจำหน่ายในวงปิดที่ฟลอเรนซ์ ประเทศอิตาลี นวนิยายเรื่องนี้ถูกห้ามวางจำหน่ายในสหราชอาณาจักรและสหรัฐอเมริกา ตามกฎหมายว่าด้วยสื่ออนาจารเป็นเวลาหลายปี เพิ่งได้รับอนุญาตให้ตีพิมพ์จำหน่ายในสหราชอาณาจักรในปี ค.ศ. 1960 นวนิยายฉบับภาษาไทย แปลโดยสด กูรมะโรหิต 
เนื้อเรื่องกล่าวถึงหญิงสาวจากตระกูลชั้นสูงชื่อ คอนสตันซ์ แต่งงานกับนายทหารชื่อ คลิฟฟอร์ด แชตเตอร์เลย์ ซึ่งต่อมาได้รับบาดเจ็บในสงครามจนร่างกายท่อนล่างเป็นอัมพาต และไม่สามารถให่้ความสุขทางเพศกับคอนสตันซ์ได้ คอนสตันซ์ลักลอบคบชู้กับคนสวนชื่อ โอลิเวอร์ เมลเลอร์ส จนตัวเองตั้งครรภ์ เมลเลอร์สถูกไล่ออกจากงาน และพยายามเริ่มต้นชีวิตใหม่กับคอนสตันซ์ ที่ขอหย่าขาดจากสามี
กล่าวกันว่าลอว์เรนซ์ได้แรงบันดาลใจในการเขียนเรื่องนี้จากเรื่องอื้อฉาวของ เลดี้ออตโตไลน์ มอร์เรล กับช่างแกะหินชื่อ ไทเกอร์ โดยมีฉากหลังเป็นเมืองในมณฑลเดอร์บีเชอร์ที่เขาเคยใช้ชีวิตอยู่ช่วงหนึ่ง และเรื่องยุ่งยากในชีวิตครอบครัวของตัวเอง 
นวนิยายได้รับการดัดแปลงสร้างเป็นภาพยนตร์ฝรั่งเศสในปี ค.ศ. 1955 ชื่อ "L'Amant de lady Chatterley" ถูกห้ามฉายในสหรัฐอเมริกา และสร้างเป็นภาพยนตร์อเมริกัน "Lady Chatterley's Lover" ในปี ค.ศ. 1981 ต่อมาในปี ค.ศ. 2006 ผู้สร้างชาวฝรั่งเศสได้สร้าง "Lady Chatterley" ฉบับภาษาฝรั่งเศส โดยดัดแปลงมาจากนวนิยาย "จอห์น โทมัส และเลดี้เจน" (John Thomas and Lady Jane) นวนิยายเรื่องก่อนหน้าของดี. เอช. ลอว์เรนซ์ ซึ่งตีพิมพ์ในปี ค.ศ. 1927 ภาพยนตร์ฉบับนี้ได้รับรางวัลซีซาร์ และรางวัลจากเทศกาลภาพยนตร์ไทรเบคา ในปี 2007
ในปี 2022 ได้มีการดัดแปลงภาพยนตร์อีกครั้งนำแสดงโดย เอมม่า คอร์ริน และ แจ็ค โอ คอนเนลล์ ภาพยนตร์ได้รับคำวิจารณ์ในแง่บวกอย่างท่วมถ้น ออกฉายทางเน็ตฟลิกซ์
โรงพยาบาลเด็ก

โรงพยาบาลเด็ก  เป็นโรงพยาบาลที่ให้บริการแก่เด็กโดยเฉพาะ (ซึ่งรวมถึงวัยรุ่น) โรงพยาบาลเด็กสามารถให้บริการเด็กตั้งแต่แรกเกิดจนถึงอายุ 18 ปี หรือในบางกรณี แพทย์โรงพยาบาลเด็กอาจรักษาเด็กจนกว่าพวกเขาจะเรียนจบระดับชั้นมัธยม จำนวนของโรงพยาบาลเด็กได้ขยายออกในช่วงศตวรรษที่ 20 แพทย์กุมารเวชศาสตร์และผู้เชี่ยวชาญการผ่าตัดจะแยกส่วนออกจากอายุรศาสตร์และการผ่าตัดพิเศษสำหรับผู้ใหญ่ โรงพยาบาลเด็กมีความโดดเด่นด้านความสนใจมากขึ้นในการสนับสนุนด้านจิตวิทยาของเด็กและครอบครัวของพวกเขา
นอกจากการสนับสนุนด้านจิตวิทยา โรงพยาบาลเด็กยังได้มีสิทธิประโยชน์เพิ่มเติมของพนักงานให้บริการ โดยผู้เชี่ยวชาญที่ได้รับการฝึกฝนในการรักษาเด็ก ในขณะที่โรงพยาบาลตามปกติจำนวนมากสามารถรักษาเด็กได้อย่างพอหอมปากหอมคอ แต่หากเป็นผู้เชี่ยวชาญด้านเด็กอาจจะเป็นทางเลือกที่ดีเมื่อมันมาถึงการรักษาโรคที่หายาก ที่อาจพิสูจน์ได้ว่าร้ายแรงหรือเป็นอันตรายค่อนข้างมากสำหรับเด็กเล็ก หรือในบางกรณีก่อนที่เด็กจะถือกำเนิด นอกจากนี้ โรงพยาบาลเด็กหลายแห่งจะยังคงดูแลเด็กที่เป็นโรคหายากต่อไปจนเข้าสู่วัยฉกรรจ์ เพื่อให้เกิดการดูแลอย่างต่อเนื่อง
การจัดอันดับ.
ทุกปี นิตยสาร"ยูเอสนิวส์แอนด์เวิลด์รีพอร์ต" ได้มีการจัดอันดับของโรงพยาบาลเด็กและศูนย์ชำนาญด้านกุมารเวชศาสตร์ชั้นนำในสหรัฐอเมริกา สำหรับปี ค.ศ. 2010-2011 โรงพยาบาลแปดแห่งได้รับการจัดอันดับจากศูนย์ชำนาญด้านกุมารเวชศาสตร์ที่มีอยู่ทั้งหมด 10 แห่ง โดยระบบการจัดอันดับที่ใช้โดยนิตยสารยูเอสนิวส์แอนด์เวิลด์รีพอร์ตขึ้นอยู่กับปัจจัยหลายประการ ในปีที่ผ่านมา (ค.ศ. 2007 ซึ่งเป็นปีที่ 18 ของการจัดอันดับในด้านกุมารเวชศาสตร์) การจัดอันดับของโรงพยาบาลได้พิจารณาบนฐานของชื่อเสียงเพียงอย่างเดียว โดยการประเมินจากการสุ่มตัวอย่างและการสำรวจของกุมารแพทย์และผู้เชี่ยวชาญด้านกุมารเวชศาสตร์ทั่วประเทศ ซึ่งระบบการจัดอันดับที่ใช้อยู่ในขณะนี้อยู่ในระหว่างการพิจารณาใหม่
เครื่องเสนาอิสริยาภรณ์แห่งพระคริสต์

เครื่องเสนาอิสริยาภรณ์แห่งพระคริสต์  เป็นเครื่องอิสริยาภรณ์แห่งโปรตุเกส สถาปนาครั้งแรกเมื่อปี ค.ศ. 1319 (พ.ศ. 1862) ในฐานะภาคีอัศวินเทมพลาร์ โดยพระเจ้าดินิสที่ 1 แห่งโปรตุเกส ต่อมาจึงได้แยกขาดภาคีนี้ออกจากกิจการศาสนาในปี ค.ศ. 1789 (พ.ศ. 2332) โดยพระนางมาเรียที่ 1 แห่งโปรตุเกส เครื่องอิสริยาภรณ์ตระกูลนี้ซึ่งตกทอดมาจากคณะภาคีอัศวินดังกล่าวได้ล้มเลิกไปในปี ค.ศ. 1910 (พ.ศ. 2453) เนื่องจากการปกครองระบอบสมบูรณาญาสิทธิราชย์ถูกล้มล้าง และมีการสถาปนาสาธารณรัฐโปรตุเกสขึ้นมาแทน แต่ภายหลังได้มีการฟื้นฟูเครื่องอิสริยาภรณ์นี้ขึ้นใหม่ในปี ค.ศ. 1917 (พ.ศ. 2460) โดยมีประธานาธิบดีแห่งสาธารณรัฐโปรตุเกสเป็นประธานแห่งเครื่องอิสริยาภรณ์ตระกูลนี้
เครื่องราชอิสริยาภรณ์ดาบ

เครื่องราชอิสริยาภรณ์ดาบ ("Kungliga Svärdsorden") เป็นเครื่องราชอิสริยาภรณ์ทางทหารของราชอาณาจักรสวีเดน สถาปนาครั้งแรก ค.ศ. 1748 โดย พระเจ้าเฟรเดอริกที่ 1 แห่งสวีเดน ทรงเป็นประธานของเครื่องราชอิสริยาภรณ์ มอบให้แก่ข้าราชการทหารที่ปฏิบัติราชการสงคราม และ นายทหารชาวต่างประเทศ ปัจจุบันงดพระราชทานแต่ยังคงไว้ซึ่งในยามสงคราม
เชิงอรรถ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ปิยะ ตัณฑวิเชียร

ดร.ปิยะ ตัณฑวิเชียร อดีตนักเรียนทุนกระทรวงวิทยาศาสตร์ ผู้อยู่เบื้องหลังการถือกำเนิดเว็บไซต์ ทรูฮิต  เป็นชาวราชบุรีโดยกำเนิด จบมัธยมปลายจากโรงเรียนเบญจมราชูทิศ สอบเอ็นทรานซ์ติดคณะวิศวกรรมศาสตร์ ภาควิชา อิเล็กทรอนิกส์ สถาบันเทคโนโลยีพระจอมเกล้าเจ้าคุณทหารลาดกระบัง 
เริ่มงานแรกที่บริษัทอินเตอร์คอมไบน์ ในเครือสหพัฒนพิบูล ทำได้ปีเดียวย้ายมาเป็นวิศวกรระบบที่บริษัทไมโครเนติกส์ ออกแบบและติดตั้งระบบคอมพิวเตอร์และเครือข่ายให้กับตลาดหลักทรัพย์และสมาชิก สำหรับการซื้อขายออนไลน์ เป็นช่วงที่ทำให้เขาบ่มเพาะความรู้ด้านคอมพิวเตอร์เครือข่าย สอบชิงทุน ก.พ. ได้ไปศึกษาต่อทั้งระดับปริญญาโทและปริญญาเอกทางวิทยาการสารสนเทศ ที่ มหาวิทยาลัยโทโฮะกุ (Tohoku University) ประเทศญี่ปุ่น มหาวิทยาลัยที่เน้นการเรียนการสอนด้านวิศวกรรมศาสตร์
การแพร่กระจาย

การแพร่กระจาย  คือการที่โรคได้แพร่กระจายจากตำแหน่งเริ่มต้นไปยังตำแหน่งอื่นในร่างกายของผู้ป่วยคนเดียวกัน มักใช้กับการแพร่กระจายของมะเร็ง ต่างจากการลุกลาม (invasion) ซึ่งเป็นการที่มะเร็งขยายตัวไปยังเนื้อเยื่อที่อยู่ติดกัน
เครื่องอิสริยาภรณ์เซนต์ซิลเวสเตอร์

เครื่องอิสริยาภรณ์นักบุญซิลเวสเตอร์ เป็นเครื่องอิสริยาภรณ์แห่งนครรัฐวาติกัน สถาปนาเมื่อ 7 กุมภาพันธ์ พ.ศ. 2384 โดย สมเด็จพระสันตะปาปาอินโนเซนต์ที่ 6 สมเด็จพระสันตะปาปาทรงเป็นประธานแห่งเครื่องอิสริยาภรณ์นี้และทรงเป็นผู้พระราชทานให้กับ คริสต์ศาสนิกชนชาวโรม และชาวต่างประเทศ
เครื่องราชอิสริยาภรณ์ขนแกะทองคำ

เครื่องราชอิสริยาภรณ์ขนแกะทองคำ เป็นเครื่องราชอิสริยาภรณ์ของราชวงศ์ฮับบรูกส์ โดยแยกเป็นสองสายในปัจจุบัน ได้แก่ สายราชอาณาจักรสเปน และ สายราชวงศ์ฮับบรูกส์ ถือได้ว่าเป็นเครื่องราชอิสริยาภรณ์ที่เก่าแก่ที่สุดในโลก (ถ้าไม่นับเครื่องราชอิสริยาภรณ์การ์เตอร์) สถาปนาโดยฟิลิปที่ 3 ดยุกแห่งเบอร์กันดี (ปัจจุบันเป็นส่วนหนึ่งของ ฝรั่งเศส) เมื่อปี ค.ศ. 1430 เนื่องในโอกาสการเฉลิมฉลองความมั่งคั่งในการค้าขายในดินแดนฟลานเดอร์จนถึงสวิตเซอแลนด์
ลักษณะของเครื่องราช.
เครื่องราชอิสริยาภรณ์ขนแกะทองคำ มีลักษณะเป็นสายสร้อยคอ มีจี้เป็นรูปแกะทองคำ ร้อยอยู่กับสายสร้อย สายสร้อยนั้นมีทีมีลายเป็นรูปตัวบีอันหมายถึงแคว้นเบอร์กันดี และไม่มีการประดับเพชรพลอยใด ๆ เมื่อแรกสถาปนากำหนดอัตราของผู้ที่ได้รับไว้ 24 คน และเพิ่มขึ้นเป็น 50 คนในปัจจุบัน และเฉพาะคาร์ทอลิกหรือประมุขต่างประเทศเท่านั้นที่จะสามารถรับได้
เหรียญพลเมืองประธานาธิบดี

เหรียญพลเมืองของประธานาธิบดี  เป็นเครื่องอิสริยาภรณ์สหรัฐอเมริกา สถาปนาโดย ริชาร์ด นิกสัน เมื่อวันที่ 13 พฤศจิกายน 1969 ประธานาธิบดีสหรัฐอเมริกาเป็นผู้มอบเครื่องอิสริยาภรณ์นี้ให้กับประชาชนชาวสหรัฐอเมริกา
โกเวร์นาโดร์วาลาดาริส

โกเวร์นาโดร์วาลาดาริส  เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกของประเทศ ในปี ค.ศ. 2006 มีประชากร 260,405 คน เป็นเมืองศูนย์กลางเศรษฐกิจในหุบเขารีโอดูซี เมืองใต้อยู่บนฝั่งแม่น้ำรีอูดูซี
มาร์ค ทิลเดน

มาร์ค ทิลเดน  เป็นนักวิทยาการหุ่นยนต์ และเป็นที่รู้จักกันดีในฐานะของผู้บุกเบิกแนวคิดทางในการประดิษฐ์หุ่นยนต์ที่มีการเคลื่อนที่ซับซ้อนแต่ใช้การออกแบบวงจรทางไฟฟ้าที่เรียบง่าย โดยหุ่นยนต์ของทิวเดนส่วนใหญ่มักจะใช้วงจรแอนะล็อกอย่างง่าย (อย่างเช่น อุปกรณ์เปรียบเทียบ (Comparator) และออสซิลเลเตอร์ (Oscillator))ในการสร้างสัญญาณสั่งให้ตัวขับ (actuator) ทำงานได้ และไม่ได้อาศัยไมโครคอนโทรลเลอร์ในการควบคุมและประมวลผลสัญญาณ ซึ่งต่อมาแนวคิดดังกล่าวได้รับการต่อยอดเป็นแนวคิดที่เรียกว่า หุ่นยนต์แบบ BEAM นอกจากนี้ ทิลเดนยังเป็นที่รู้จักกันดีในฐานะผู้ประดิษฐ์หุ่นยนต์ฮิวแมนนอยด์ที่มีชื่อว่า โรโบซาเปี้ยน (Robosapien) ผลิตโดยบริษัท 
ประวัติ.
ทิวเดนเกิดที่สหราชอาณาจักร ในปี ค.ศ. 1961 แต่เติบโตในแคนาดา และเข้าศึกษาระดับอุดมศึกษาที่มหาวิทยาลัยวอเตอร์ลู (University of Waterloo) ต่อมาเข้าทำงานที่ห้องทดลองแห่งชาติ ลอส อลามอส (Los Alamos National Laboratory)ซึ่งระหว่างนี้ ทิวเดน ได้ประดิษฐ์หุ่นยนต์อย่าง SATbot ซึ่งมีความสามารถในการจัดเรียงตัวเองได้ตามแนวสนามแม่เหล็กของโลก นอกจากนี้ยังพัฒนาทฤษฎีและการประยุกต์โครงข่ายประสาทเทียม, ยานสำรวจระหว่างดาวเคราะห์, การศึกษาพฤติกรรมบนหุ่นยนต์แบบ BEAM ที่ใช้แผงเซลล์แสงอาทิตย์ ปัจจุบัน ทิวเดน ทำงานเป็นนักออกแบบหุ่นยนต์อิสระในฮ่องกง, ที่ปรึกษา และวิทยากร
ผลงาน.
ในบรรดาผลงานที่เป็นสินค้าของบริษัท ผลงานที่เป็นที่รู้จักมักจะเป็นหุ่นยนต์แบบชีวรูป (biomorphic robot) ได้แก่ B.I.O. Bugs (2001), Constructobots (2002), G.I Joe Hoverstrike (2003), โรโบซาเปี้ยน  (2004), โรโบซาเปี้ยน วี 2  (2005), โรโบแรปเตอร์  (2005), โรโบเพ็ต  (2005), โรโบแรปไทน์  (2006), (2006,พัตนาร่วมกับ ดาวิน ซูเฟอร์ (Davin Sufer) และ แมกซ์เวล โบรก์ (Maxwell Bogue)), โรโบควอด  (2007), โรโบโบอา  (2007), เฟอร์มิซาเปี้ยน  (2008), โจบ๊อต (Joebot) (2009),และ รูมสคูพเพอร์ (Roomscooper) (2010) ทิวเดน ยังเคยปรากฏตัวสือโทรทัศน์ อย่างเช่น สารคดี "Robots Rising" (ช่อง Discovery), "The Shape of Life" (ช่อง PBS), "TechnoSpy" (ช่อง TLC), "Extreme Machines - Incredible Robots" (ช่อง TLC), "The Science behind Star Wars" (ช่อง Discovery) และในสือสิ่งพิมพ์ และสือออนไลน์ และยังเคยเป็นที่ปรึกษาทางด้านเทคนิคให้แก่หนังเรื่อง ในปี ค.ศ. 2001 นอกจากนี้หุ่นยนต์ของทิวเดน ยังปรากฏในหนังและละครโทรทัศนหลายเรื่อง อาทิ เช่น , , และเป็นอุปกรณ์ประกอบฉากประจำซีรีส์ 
กฎสามข้อของหุ่นยนต์โดย มาร์ค ทิลเดน.
มาร์ค ทิลเดน ได้เคยนิยามกฎสามข้อของหุ่นยนต์ที่แตกต่างจาก กฎ 3 ข้อของหุ่นยนต์ของไอแซค อสิมอฟ ไว้ว่า 
<templatestyles src="แม่แบบ:คำพูด/style.css" />*"A robot must protect its existence at all costs."
หุ่นยนต์ต้องปกป้องการดำรงอยู่ของมันอย่างเต็มกำลัง
หุ่นยนต์ต้องเสาะแสวงหาและปกปักษ์รักษาแหล่งพลังงานของมัน
หุ่นยนต์เสาะแสวงหาแหล่งพลังงานที่ดีกว่าเดิมอยู่เสมอ
ในนิตยสารวาย (Wired magazine) มาร์ค ทิลเดนได้ถอดความใหม่เป็นภาษาที่กระชับขึ้น 
<templatestyles src="แม่แบบ:คำพูด/style.css" />*"Protect thine ass."
จงรู้รักษ์ตนเอง
จงหาอาหารของเจ้า
จงหาอาหารที่ดีกว่าเดิม
ความโดดเด่นของกฎดังกล่าวอาจมองว่าเป็นกฎของสัตว์ป่า โดยสาระสำคัญที่ ทิวเดนพยายามจะสือคือ "การสร้างสปีชีส์ใหม่จากซิลิกอน ซึ่ง ไม่ใช่พืช ไม่ใช่สัตว์ แต่เป็นอย่างอื่นนอกเหนือจากนั้น" ("proctoring a silicon species into sentience, but with full control over the specs. Not plant. Not animal. Something else.")
วาฬนาร์วาล

นาร์วาล (ชื่อวิทยาศาสตร์: "Monodon monoceros") เป็นวาฬมีฟันขนาดกลาง ซึ่งใช้ชีวิตตลอดทั้งปีที่บริเวณอาร์กติก เป็นหนึ่งในสองของสปีชีส์วาฬวงศ์โมโนดอนติแด เช่นเดียวกับวาฬเบลูกา นาร์วาลเพศผู้มีลักษณะที่โดดเด่นคือ มีงาที่ยาว, ตรง, เป็นเกลียวที่ยื่นมาจากกรามบนด้านซ้ายของพวกมัน ซึ่งแท้ที่จริงแล้วคือ ฟันเพียงซี่เดียวของพวกมันที่อาจยาวได้ถึง 3 เมตร สำหรับตัวผู้บางตัวอาจมีได้ถึงสองซี่ ขณะที่ตัวเมียเองก็อาจมีได้เหมือนกันแต่ทว่าไม่ยาวและไม่โดดเด่นเท่า ปัจจุบันยังไม่ทราบเป็นที่แน่ชัดว่ามีไว้สำหรับทำอะไร เพราะนาร์วาลไม่ได้ใช้งาตรงนี้ในการขุดเจาะหาอาหารหรือต่อสู้กันเอง แต่สันนิษฐานว่างาของมันน่าจะมีไว้เพื่อดึงดูดตัวเมีย
ในยุคกลางงาของนาร์วาลถูกขายในราคาที่สูงให้แก่เชื้อพระวงศ์ชั้นสูง และถูกมองว่าเป็นยูนิคอร์นแห่งท้องทะเล
นาร์วาลส่วนใหญ่พบในบริเวณอาร์กติกของแคนาดาและเขตทะเลของกรีนแลนด์ หาได้ยากในบริเวณละติจูด 65°เหนือ นาร์วาลเป็นนักล่าที่มีเอกลักษณ์เฉพาะตัวในเขตอาร์กติก มันกินเหยื่อบริเวณพื้นใต้น้ำเป็นอาหาร โดยเป็นปลาซีกเดียวเป็นส่วนใหญ่ ที่ระดับความลึกถึง 1,500 เมตรใต้ก้อนน้ำแข็งหนา มีการล่านาร์วาลมากว่าหนึ่งพันปีโดยชาวอินูอิตในภาคเหนือของแคนาดาและกรีนแลนด์สำหรับเนื้อและงา รวมถึงล่าเพื่อการยังชีพแบบควบคุมยังคงดำเนินต่อไปจนถึงทุกวันนี้ ในขณะที่ประชากรต่างถือว่าพวกมันตกอยู่ในความเสี่ยง โดยเฉพาะอย่างยิ่งการเปลี่ยนแปลงสภาพภูมิอากาศมีช่วงที่แคบและอดอาหาร
พระนางอินว็อน

พระราชประวัติ.
สมเด็จพระราชินีอินว็อน สกุลคิมแห่งคยองจู (인원왕후 김씨) เสด็จพระราชสมภพในปี ค.ศ. 1687 เมื่อวันที่ 29 เดือน 9 เป็นปีที่ 13 ในรัชกาลของพระเจ้าซุกจง ทรงเป็นธิดาคนที่ 2 ของ คิม จู ชิน (Hangul: 김주신, Hanja: 金柱臣) กับสตรีสกุลโจ แห่งอิมชอน (Hangul: 임천 조씨, Hanja: 林川 趙氏) ทรงมีพระเชษฐา 2 คนคือ คิม ฮู ยอน (Hangul: 김후연, Hanja: 金後衍) และ คิม กู ยอน (Hangul: 김구연, Hanja: 金九衍) ส่วนพระเชษฐภคินีของพระองค์สมรสกับ ลี ด็อก อิน (Hangul: 시장이덕린, Hanja: 郡守李德隣) พระขนิษฐาของพระองค์สมรสกับ ยุน มยอง กโย (Hangul: 윤면교, Hanja: 尹勉教) 
ทรงเข้าพระราชพิธีราชาภิเษกสมรสกับพระเจ้าซุกจง เมื่อปี ค.ศ. 1702 ได้รับการแต่งตั้งขึ้นเป็นพระอัครมเหสี ซึ่งนับว่าเป็นพระอัครมเหสีพระองค์ที่ 3 ในรัชกาลพระเจ้าซุกจง ภายหลังการสวรรคตของพระมเหสีอินฮย็อน สกุลมิน และพระสนมเอกฮีบิน สกุลชังในปี ค.ศ. 1701 
ในปีค.ศ. 1711 ทรงพระประชวรด้วยโรคฝีดาษ ถึงแม้จะมีพระอาการหนักแต่ก็ทรงได้รับรักษาอย่างเต็มที่ จนกระทั่งหายประชวรได้ในที่สุด เมื่อทรงหายจากพระอาการประชวร พระเจ้าซุกจง พระราชสวามี ได้พระราชทานพระนามให้พระนางว่า สมเด็จพระราชินีฮเยซุน อินว็อน วังบี (惠順仁元王妃)
หลังจากที่พระเจ้าซุกจง พระราชสวามีเสด็จสวรรคต ในปีค.ศ. 1720 ทรงได้รับการเฉลิมพระราชอิสริยยศขึ้นเป็น สมเด็จพระราชินีฮเยซุน ชา-กย็อง อินว็อน วังแดบี พระบรมราชชนนีพันปีหลวง (惠順慈敬仁元王大妃) โดยพระเจ้ากย็องจง ซึ่งเป็นพระราชโอรสบุญธรรม 
สี่ปีให้หลังเมื่อพระเจ้ากย็องจงเสด็จสวรรคตลง พระเจ้าย็องโจ พระราชอนุชารัชทายาทซึ่งได้ขึ้นครองราชย์สืบต่อมา โปรดให้เฉลิมพระราชอิสริยยศสมเด็จพระราชินีฮเยซุน ชา-กย็อง อินวอน วังแดบี พระบรมราชชนนีพันปีหลวง ขึ้นเป็น สมเด็จพระบรมราชอัยยิกา (大王大妃 대왕대비 แดวังแดบี) 
ในรัชกาลอันยาวนานของพระเจ้าย็องโจนั้น พระองค์ได้โปรดให้ถวายพระนามเพิ่มแด่สมเด็จพระบรมราชอัยยิกาหลายครั้งในโอกาสสำคัญ ๆ จนในที่สุดพระนามอย่างเป็นทางการของพระองค์ก็มีความยาวถึง 24 ตัวอักษร
สมเด็จพระราชินีอินวอน พระบรมราชอัยยิกา เสด็จสวรรคตเมื่อวันที่ 26 เดือน 3 ของปีที่ 33 ในรัชกาลพระเจ้าย็องโจ (ปีค.ศ. 1757) ณ พระตำหนักกย็องบกจอน (景福殿) พระราชวังชางด็อกกุง (昌德宮) สิริพระชนมายุ 70 พรรษา พระบรมศพของพระองค์ได้รับการบรรจุฝังในสุสานหลวงมย็องรึง จังหวัดคยองกี เคียงข้างพระบรมศพของพระราชสวามี คือพระเจ้าซุกจงและพระมเหสีอินฮย็อน สกุลมิน พระมเหสีพระองค์ที่ 2 ของพระเจ้าซุกจง
พระนางมีพระนามอย่างเป็นทางการภายหลังสวรรคตว่า สมเด็จพระราชินีฮเยซุน ชา-กย็อง ฮ็อน-รย็อล ควางซ็อน ฮย็อนอิก คังซ็อง จ็องด็อก ซูชาง ย็องบก รยุงฮวา ชิงจ็อง อินว็อน วังฮู (惠顺慈敬献烈光宣顯翼康圣贞德寿昌永福隆化徵靖仁元王后)
อนึ่ง พระมเหสีอินว็อนทรงเป็นทายาทรุ่นที่ 17 ที่สืบเชื้อสายมาจากพระเจ้ากย็องซุน กษัตริย์พระองค์สุดท้ายแห่งอาณาจักรซิลลา
สะพานทาโคมาแนโรส์

สะพานทาโคมาแนโรส์  เป็นคู่สะพานแขวนแฝดในรัฐวอชิงตัน สหรัฐอเมริกา ซึ่งพาทางหลวงรัฐหมายเลข 16 ข้ามช่องแคบทาโคมาแนโรส์ ในประวัติศาสตร์ ชื่อ "สะพานทาโคมาแนโรส์" เคยใช้กับสะพานเดิมที่มีชื่อเล่นว่า "เกอร์ตีห้อตะบึง" (Galloping Gertie) ซึ่งเปิดในเดือนกรกฎาคม ค.ศ. 1940 และพังถล่มลงมาในอีกสี่เดือนให้หลัง เช่นเดียวกับการแทนที่สะพานเดิมซึ่งเปิดใน ค.ศ. 1950 และยังคงใช้ได้จนถึงปัจจุบันนี้ โดยเป็นช่องทางเคลื่อนไปทางตะวันตกของสะพานแฝดปัจจุบัน
สะพานทาโคมาแนโรล์ดั้งเดิมเปิดวันที่ 1 กรกฎาคม ค.ศ. 1940 และได้รับฉายาว่า "เกอร์ตีห้อตะบึง" เนื่องจากคนงานก่อสร้างสังเกตการเคลื่อนไหวแนวดิ่งของตัวสะพานระหว่างช่วงที่มีลมแรง สะพานดังกล่าวถล่มลงในตอนเช้าของวันที่ 7 พฤศจิกายน ค.ศ. 1940 ภายใต้สภาพลมแรง ปัญหาด้านวิศวกรรมเช่นเดียวกับการมีส่วนร่วมของสหรัฐอเมริกาในสงครามโลกครั้งที่สอง ทำให้แผนสร้างสะพานใหม่ขึ้นทดแทนถูกเลื่อนไปหลายปี กระทั่งสะพานใหม่ที่มาแทนนั้นเปิดในวันที่ 14 ตุลาคม ค.ศ. 1950
จนถึง ค.ศ. 1990 การเติบโตของประชากรและการพัฒนาบนคาบสมุทร Kitsap ส่งผลให้การจราจรบนสะพานเกินขีดจำกัดที่สะพานถูกออกแบบไว้ ผลคือ ผู้มีสิทธิ์เลือกตั้งรัฐวอชิงตันลงคะแนนเสียงเห็นชอบมาตรการสนับสนุนการก่อสร้างสะพานคู่ขนานใน ค.ศ. 1998 หลังการประท้วงและการต่อสู้กันในศาลหลายครั้ง การก่อสร้างเริ่มขึ้นใน ค.ศ. 2002 และสะพานแห่งใหม่นั้นเปิดเพื่อรองรับการจราจรเคลื่อนไปทางตะวันออกเมื่อวันที่ 15 กรกฎาคม ค.ศ. 2007 ขณะที่ ค.ศ. 1950 สะพานถูกออกแบบใหม่ให้รองรับการจราจรไปทางตะวันตก
ขณะที่ดำเนินการก่อสร้างนั้น ทั้งสะพาน ค.ศ. 1940 และ 1950 เป็นสะพานแขวนยาวที่สุดในโลกเป็นอันดับสามในแง่ความยาวช่วงสะพานหลัก ตามหลังสะพานโกลเดนเกตและสะพานจอร์จ วอชิงตัน สะพาน ค.ศ. 1950 และ 2007 ปัจจุบันเป็นสะพานแขวนยาวที่สุดลำดับห้าในสหรัฐอเมริกา และยาวที่สุดเป็นอันดับที่ 31 ของโลก
มีการเก็บค่าผ่านทางบนสะพานตลอดอายุการใช้งานสี่เดือนของสะพานดั้งเดิม เช่นเดียวกับ 15 ปีแรกของสะพาน ค.ศ. 1950 ใน ค.ศ. 1965 พันธบัตรการก่อสร้างสะพานพร้อมดอกเบี้ยได้รับการจ่าย และรัฐยุติการเก็บค่าผ่านทางบนสะพาน มากกว่า 40 ปีให้หลัง มีการเก็บค่าผ่านทางอีกครั้งหนึ่งเพื่อเป็นส่วนหนึ่งของการจัดหางบประมาณให้แก่สะพานแฝด และปัจจุบันเก็บเฉพาะยานพาหนะที่สัญจรฝั่งตะวันออก
โฆเซ มานูเอล ปินโต

โฆเซ มานูเอล ปินโต โกโลราโด  เกิดวันที่ 8 พฤศจิกายน ค.ศ. 1975 ที่เมืองเอลปูเอร์โตเดซานตามาริอา จังหวัดกาดิซ แคว้นอันดาลูซิอา ประเทศสเปน เป็นนักฟุตบอลชาวสเปน
อันเดรว ฟุนตัส

อันเดรว ฟุนตัส อี ปรัต  เกิดเมื่อวันที่ 14 พฤศจิกายน ค.ศ. 1989 ที่เมืองบัญญอลัส จังหวัดชีโรนา แคว้นกาตาลุญญา เป็นนักฟุตบอลชาวสเปน เล่นให้กับสโมสรฟุตบอลบาร์เซโลนา ส่วนมากเล่นในตำแหน่งกองกลางตัวรับ
โครงการบูรณะแม่น้ำสายหลักสี่สาย

โครงการบูรณะแม่น้ำสายหลักสี่สาย  เป็นโครงการที่เกี่ยวข้องกับ แม่น้ำฮัน, แม่น้ำนักดง, แม่น้ำคึม และแม่น้ำย็องซัน ในประเทศเกาหลีใต้ เป็นโครงการที่อี มย็อง-บัก ซึ่งเป็นประธานาธิบดีเกาหลีใต้ในสมัยนั้นเป็นผู้นำ และได้รับการประกาศว่าเสร็จสิ้นในวันที่ 21 ตุลาคม ค.ศ. 2011 จุดมุ่งหมายของโครงการคือปรับปรุงการรักษาความปลอดภัยที่เกิดจากน้ำ, การควบคุมน้ำท่วมและผลกระทบทางระบบนิเวศ โครงการนี้ได้รับการประกาศเป็นส่วนหนึ่งของ "กรีนนิวดีล" และได้เปิดตัวนโยบายในเดือนมกราคม ค.ศ. 2009 และได้รวมไว้ในแผนระดับชาติของรัฐบาลห้าปีในเดือนกรกฎาคม ค.ศ. 2009 รัฐบาลคาดว่าการลงทุนเต็มรูปแบบด้วยงบรวม 22.2 ล้านล้านวอน (ประมาณ 17.3 พันล้านดอลลาร์สหรัฐ) ทั้งนี้ ทางรัฐบาลไทยยังได้ทำการศึกษาโครงการบูรณะแม่น้ำสายหลักสี่สายที่ประเทศเกาหลีใต้ เพื่อเป็นหนึ่งในแนวทางแก้ไขปัญหาอุทกภัยในประเทศไทย พ.ศ. 2554 ในระยะยาวด้วยเช่นกัน
หนังสือเล่มนี้มีความลับ

หนังสือเล่มนี้มีความลับ  เป็นนิยายแนวแฟนตาซีปี ค.ศ. 2007 เขียนโดย "นามปากกาบอช" 
มีภาคต่อมาอีก 3 เล่ม
บทวิจารณ์.
เสียงตอบรับต่อหนังสือเป็นไปอย่างหลากหลายค่อนไปทางบวก
โรงเรียนสระบุรีวิทยาคม

โรงเรียนสระบุรีวิทยาคม เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) (สังกัดเดิมคือสำนักงานเขตพื้นที่การศึกษาสระบุรี เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณถนนพหลโยธิน ตำบลปากเพรียว อำเภอเมืองสระบุรี จังหวัดสระบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นโรงเรียนประจำจังหวัดสระบุรี โดยมี ดร.ธนาพล จีรเดชภัทร์ เป็นผู้อำนวยการโรงเรียนคนปัจจุบัน
โรงเรียนแห่งนี้มีชื่อเสียงด้านทีมกีฬาวอลเลย์บอล ที่ได้รับการก่อตั้งและฝึกสอนโดยอาจารย์วิเชียร ศรีโมรา
ประวัติ.
โรงเรียนสระบุรีวิทยาคม ก่อตั้งโดยพระอธิการบุญ เจ้าอาวาสวัดศาลาแดงเมื่อวันที่ 28 เมษายน พ.ศ. 2445 โดยใช้ชื่อว่า โรงเรียนวัดศาลาแดง และใช้ศาลาการเปรียญหลังเก่าของวัดศาลาแดงเป็นสถานที่เรียน เปิดสอนในระดับชั้นมูลศึกษาถึงระดับชั้นชั้นมัธยมศึกษาปีที่ 1 ซึ่งพระอธิการบุญได้ทำหน้าที่เป็นครูใหญ่โรงเรียนวัดศาลาแดงควบคู่กับตำแหน่งเจ้าอาวาสวัดศาลาแดงไปด้วย
ในปี พ.ศ. 2456 โรงเรียนวัดศาลาแดงได้ย้ายที่ตั้งไปยังวัดศรีบุรีรัตนาราม (วัดปากเพรียว) และได้รับเงินบริจาคจากประชาชนในการสร้างอาคารเรียน 1 หลัง และเปลี่ยนชื่อโรงเรียนตามสถานที่ตั้งว่า โรงเรียนวัดปากเพรียว ซึ่งต่อมากระทรวงศึกษาธิการได้ยกฐานะโรงเรียนปากเพรียวเป็นโรงเรียนประจำจังหวัดและเปลี่ยนชื่อเป็น โรงเรียนสหายชาย และแยกนักเรียนหญิงออกไปตั้งเป็น โรงเรียนสตรีประจำจังหวัดสระบุรี ซึ่งต่อมาคือ โรงเรียนสหายหญิง
ในปี พ.ศ. 2481 โรงเรียนสระบุรีได้ย้ายสถานที่ตั้งซึ่งมีความคับแคบไปยังสถานที่แห่งใหม่ (ปัจจุบันคือที่ตั้งของวิทยาลัยอาชีวศึกษาสระบุรี) ทำการสอนในระดับชั้นมัธยมศึกษาและขยายถึงระดับชั้นเตรียมอุดมศึกษา ต่อมาโรงเรียนได้รับการบริจาคที่ดินแห่งใหม่โดยมีพลตำรวจเอกประมาณ อดิเรกสารเป็นผู้ติดต่อทำให้มีดินเพิ่มเติมจากกรมการศาสนารวม 31 ไร่ 94 ตารางวา และได้รับการก่อสร้างอาคารเรียนจากกรมการศาสนาเป็นตึกสองชั้นหลังคาทรงไทยจำนวน 32 ห้องเรียน (เป็นอาคารเรียนที่ยาวที่สุดในประเทศไทย แต่ต่อมามีการทุบออกบางส่วนเพื่อสร้างอาคารเรียนใหม่ทำให้เหลือเพียงด้านขวาในปัจจุบัน) ซึ่งโรงเรียนสระบุรีได้ย้ายสถานที่ไปยังที่ดินบริจาคเมื่อวันที่ 17 พฤษภาคม พ.ศ. 2499 
วันที่ 24 มีนาคม พ.ศ. 2515 กระทรวงศึกษาธิการได้รวมโรงเรียนสระบุรีเข้ากับโรงเรียนสหายหญิง และใช้ชื่อว่า โรงเรียนสระบุรีวิทยาคม โดยจัดการเรียนการสอนแบบสหศึกษา
จำนวนห้องเรียน.
[ห้องเรียนพิเศษวิทย์-คณิต SMTE 1 ห้องเรียน]
[ห้องเรียนพิเศษวิทย์-คณิต SMP 2 ห้องเรียน]
[ห้องเรียนEnglish Program 2 ห้องเรียน]
[ห้องเรียนสองภาษา SMBP (Education HUB) 1 ห้องเรียน] 
[ห้องเรียนพิเศษวิทย์-คณิต SMTE 1 ห้องเรียน]
[ห้องเรียนพิเศษวิทย์-คณิต SMP 2 ห้องเรียน]
[ห้องเรียนEnglish Program 2 ห้องเรียน]
[ห้องเรียนสองภาษา SMBP (Education HUB) 1 ห้องเรียน] 
[ห้องเรียนพิเศษวิทย์-คณิต SMP 3 ห้องเรียน]
[ห้องเรียน English Program 2 ห้องเรียน] 
[ห้องเรียนสองภาษา SMBP (Education HUB) 1 ห้องเรียน] 
[ห้องเรียนพิเศษวิทย์-คณิต SMTE 1 ห้องเรียน],[ห้องเรียน Mini English Program 1ห้องเรียน]
[ห้องเรียนพิเศษวิทย์-คณิต SMTE 1 ห้องเรียน],[ห้องเรียน Mini English Program 1ห้องเรียน]
[ห้องเรียนพิเศษวิทย์-คณิต SMTE 1 ห้องเรียน],[ห้องเรียน Mini English Program 1ห้องเรียน]
พระวิญญาณบริสุทธิ์

พระวิญญาณบริสุทธิ์ (ศัพท์โปรเตสแตนต์) หรือ พระจิต (ศัพท์คาทอลิก) หรือ พระจิตศักดิ์สิทธิ์ (ศัพท์ออร์โธดอกซ์)  เป็นวิญญาณชนิดหนึ่งตามความเชื่อในศาสนาอับราฮัม อันได้แก่ ศาสนายูดาห์ ศาสนาคริสต์ และศาสนาอิสลาม แต่แต่ละศาสนาก็มีความเชื่อเกี่ยวกับพระวิญญาณบริสุทธิ์แตกต่างกัน บุคคลผู้ที่ได้รับพระวิญญาณบริสุทธิ์ จะมีความคิดความอ่านไปในวิถีทางเดียวกับพระเจ้า
คริสต์ศาสนิกชนส่วนใหญ่ (นิกายโรมันคาทอลิก อีสเทิร์นออร์ทอดอกซ์ และโปรเตสแตนต์) เชื่อเรื่องตรีเอกภาพ โดยถือว่าพระเจ้าพระองค์เดียวนั้นทรงมีสามพระบุคคลแตกต่างกัน คือ พระบิดา พระบุตร และพระวิญญาณบริสุทธิ์ ดังนั้นจึงถือพระวิญญาณบริสุทธิ์เป็นพระเจ้าด้วย แต่คริสต์ศาสนิกชนอีกหลายนิกาย (เช่น พยานพระยะโฮวา) รวมทั้งศาสนาอับราฮัมอื่น ๆ (คือชาวยิวและชาวมุสลิม) ก็ไม่ยอมรับความเชื่อนี้
ศาสนายูดาห์.
คำว่า “พระวิญญาณบริสุทธิ์” ปรากฏเพียงสามครั้งในคัมภีร์ฮีบรู (ในสดุดี 51:11 และอีกสองครั้งใน อิสยาห์ 63:10,11) ขณะที่คำว่า “พระวิญญาณ” ที่หมายถึง “พระวิญญาณของพระเจ้า” จะปรากฏบ่อยครั้งกว่า ศาสนายูดาห์เชื่อว่าพระเจ้ามีหนึ่งเดียวเท่านั้น ดังนั้นไม่ว่าแนวคิดแบบทวิเอกภาพนิยม (ที่ว่าพระเจ้าเดียวมีสองพระบุคคล) หรือตรีเอกภาพนิยม (ที่ว่าพระเจ้าเดียวมีสามพระบุคคล) ศาสนายูดาห์ก็ถือว่าไม่ใช่แนวคิดแบบเอกเทวนิยมอย่างแท้จริง คำว่า “รวค ฮาโกเดช” (Holy Spirit) ปรากฏหลายครั้งในวรรณคดีทาลมุดและมิดราช โดยใช้หมายถึงการดลใจผู้เผยพระวจนะ และบางครั้งก็หมายถึงพระเจ้าเอง คำว่า “พระวิญญาณบริสุทธิ์” ในภาษารับบี แม้ว่ามักใช้ในเชิงเป็นบุคคล แต่ยังคงหมายถึง “คุณภาวะของพระเจ้า ซึ่งเป็นคุณลักษณะอย่างหนึ่งของพระองค์” ต่างจากศาสนาคริสต์กระแสหลักที่มองว่าพระวิญญาณบริสุทธิ์เป็น “ภาคทางอภิปรัชญาของเทวสภาพ”
ในศาสนายูดาห์ จึงมีการกล่าวถึง “พระวิญญาณของพระเจ้า” “พระวิญญาณบริสุทธิ์ของพระยาห์เวห์” อยู่หลายครั้ง แต่ปฏิเสธความเชื่อเรื่องพระเจ้ามีสองหรือสามพระบุคคล
ศาสนาคริสต์.
คริสต์ศาสนิกชนส่วนใหญ่ถือว่า “พระวิญญาณบริสุทธิ์” คือพระบุคคลที่สามของพระเจ้าซึ่งเป็นตรีเอกภาพ อันประกอบด้วยพระบิดา พระบุตร และพระวิญญาณบริสุทธิ์ คริสตชนเชื่อว่าพระวิญญาณบริสุทธิ์นี้เป็นผู้เปิดเผยพระนามอันศักดิ์สิทธิ์ของพระองค์ว่า “ยาห์เวห์” ต่อประชาชนชาวอิสราเอล และเป็นผู้ส่งพระบุตรคือพระเยซูมาช่วยประชาชนนั้นให้รอดจากพระพิโรธ และส่งพระวิญญาณบริสุทธิ์มาเพื่อชำระและประทานชีวิตแก่คริสตจักร พระเจ้าที่ทรงเป็นตรีเอกภาพนี้มีสาม “พระบุคคล” แต่เป็นภาวะพระเจ้าเดียว ซึ่งเรียกว่าเทวภาพ (Godhood) ซึ่งเป็นพระสารัตถะของพระเจ้า
ในจดหมายของนักบุญเปาโลถึงชาวกาลาเทีย เปาโลอัครทูตกล่าวว่าผลของพระวิญญาณบริสุทธิ์ คือ ความรัก ความปลาบปลื้มใจ สันติสุข ความอดกลั้นใจ ความปรานี ความดี ความเชื่อ ความสุภาพอ่อนน้อม การรู้จักบังคับตน
ศาสนาอิสลาม.
ในศาสนาอิสลาม คำว่า "วิญญาณบริสุทธิ์" ("al-Ruh al-Qudus") ปรากฏหลายครั้งในคัมภีร์อัลกุรอาน โดยหมายถึงผู้ทำหน้าที่สื่อสารหรือปฏิบัติงานแทนพระเจ้า ในตำราหะดีษจึงระบุว่าวิญญาณบริสุทธิ์คือทูตสวรรค์ญิบรีล คำว่า "จิตวิญญาณ" (الروح "al-Ruh") ในศาสนาอิสลามยังใช้หมายถึงวิญญาณจากพระเจ้าที่สร้างสรรค์และให้ชีวิตแก่นบีอาดัม และเป็นผู้ดลใจเหล่าทูตสวรรค์และผู้เผยพระวจนะ ตามอัลกุรอานความเชื่อว่าพระเจ้าทรงเป็นตรีเอกภาพหรือทวิเอกภาพถือเป็นเรื่องต้องห้ามและผู้เชื่อถือว่าทำบาปหนัก นอกจากนี้คำว่าวิญญาณบริสุทธิ์ในภาษาอาหรับยังอยู่ในรูปเพศชายเสมอในอัลกุรอาน (แต่เพศทางไวยากรณ์อาจจะไม่เกี่ยวกับเพศทางกายภาพ)
เอลลี่ เจิ่น

เอลลี่ เจิ่น  เกิดวันที่ 6 สิงหาคม ค.ศ. 1987 ที่นครโฮจิมินห์ เป็นนางแบบชาวอเมริกันเชื้อสายเวียดนาม เธอสืบสายเลือดมาจากชาวเวียดนามและจีน มีชื่อเสียงด้านการถ่ายภาพวาบหวาม และหน้าอกธรรมชาติขนาดใหญ่ ปัจจุบัน เธอยังคงใช้ชีวิตและทำงานถ่ายแบบอยู่ที่นครโฮจิมินห์ ในขณะเดียวกัน เธอยืนยันที่จะไม่ถ่ายภาพเปลือย นอกจากนี้ เธอยังเคยร่วมงานกับเจ มณฑล ในภาพยนตร์เรื่อง"เราสองสามคน"
คิตากาตะ

คิตากาตะ  เป็นนครที่ตั้งอยู่ทางตะวันตกเฉียงเหนือของจังหวัดฟูกูชิมะ ประเทศญี่ปุ่น จัดตั้งขึ้นในฐานะเทศบาลนครเมื่อวันที่ 31 มีนาคม ค.ศ. 1954 มีขนาดพื้นที่ทั้งสิ้น 554.63 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 42,798 คน
คิตากาตะมีชื่อเสียงในเรื่องราเม็ง ในท้องที่นครคิตากาตะมีจำนวนร้านราเม็งเฉลี่ยต่อจำนวนประชากรสูงที่สุดในญี่ปุ่น
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของคิตากาตะลดลงในช่วง 60 ปีที่ผ่านมา
จอห์น รากัซซินี

จอห์น ราล์ฟ รากัซซินี (ค.ศ. 1912 — 22 พฤศจิกายน ค.ศ. 1988) เป็นวิศวกรไฟฟ้าชาวอเมริกัน และศาสตราจารย์ทางด้านวิศวกรรมไฟฟ้า ผลงานของ รากัซซินีในเรื่องการแปลง Z มีส่วนสำคัญอย่างมากในพัฒนาสาขาการประมวลผลสัญญาณ (signal processing) และการควบคุมดิจิทัล (digital control)
ประวัติ.
รากัซซินี เกิดที่รัฐนิวยอร์กสำเร็จการศึกษาระดับปริญญาบัณฑิตทางด้านวิทยาศาสตร์และวิศวกรรมไฟฟ้าจากวิทยาลัยประจำเมืองนิวยอร์ก  ในปี ค.ศ. 1932 และ ปี ค.ศ. 1933 ตามลำดับ และเข้ารับการศึกษาทางด้านอักษรศาสตร์มหาบัณฑิต (A.M.) และระดับปริญญาเอกด้านวิศวกรรมไฟฟ้าที่มหาวิทยาลัยโคลัมเบีย (Columbia University) ในปี ค.ศ. 1939 และ ค.ศ. 1941 นอกจากนี้ รากัซซินี ยังเคยเป็นคณบดีประจำคณะวิศวกรรมและวิทยาศาสตร์แห่งมหาวิทยาลัยนิวยอร์ก และในระหว่างสงครามโลกครั้งที่สอง รากัซซินียังเคยมีส่วนร่วมในโครงการแมนฮัตตัน ขณะดำรงตำแหน่งเป็นหัวหน้าภาควิชาวิศวกรรมไฟฟ้าที่มหาวิทยาลัยโคลัมเบีย
ผลงาน.
รากัซซินี มีลูกศิษย์ที่มีชื่อเสียงสาขาทฤษฎีระบบควบคุมในเวลาต่อมาหลายคน ได้แก่ รูดอล์ฟ คาลมาน ผู้คิดค้นตัวกรองคาลมาน (Kalman filter) และเป็นผู้นำเสนอแบบจำลองปริภูมิสถานะมาใช้ในการสร้างแบบจำลองทางคณิตศาสตร์ของระบบ อันเป็นการนำองค์ความรู้ของทฤษฎีระบบควบคุมไปสู่ยุคใหม่ ที่เรียกว่า ทฤษฎีระบบควบคุมสมัยใหม่ (modern control theory) และ อีไลเอฮู อิมบราแฮม จัวรี่  ผู้มีส่วนร่วมในการพัฒนาการแปลง Z  และคิดค้นการแปลง Z ขั้นสูง และ ล็อทฟี่ แอสเกอร์ ซาเด็ท  ผู้คิดค้นเซตวิภัชนัย (Fuzzy sets) และ ตรรกศาสตร์คลุมเครือ (Fuzzy logic) โดยในปี ค.ศ. 1952 รากัซซินี และ ซาเด็ท ได้ร่วมกันพัฒนา การแปลง Z สำหรับการประมวลและการวิเคาระห์สัญญาณบนโดนเมนเวลาวิยุต (discrete-time signal processing)
ในปี ค.ศ. 1979 สภาวิชาการการควบคุมอัตโนมัติแห่งสหรัฐอเมริกา  ได้ตั้งรางวัล จอห์น อาร์ รากัซซินี (John R. Ragazzini Award) เพื่อเป็นรางวัลที่มอบให้แก่นักวิจัยที่มีคุณูปการแก่วงการวิชาการทฤษฎีระบบ และ รากัซซินี เป็นผู้ที่ได้รับรางวัลนี้คนแรก
ไวรัสคุ้มครองข้อมูลส่วนบุคคล

ไวรัสคุ้มครองข้อมูลส่วนบุคคล  มีผลกับระบบปฏิบัติการ Windows XP, Windows Vista และ Windows 7
รูปแบบการทำงาน.
ไวรัสคุ้มครองข้อมูลส่วนบุคคล เป็นไวรัสที่ปลอมว่าเครื่องคอมพิวเตอร์ติดไวรัสชนิดอื่นๆ เมื่อไวรัสตัวนี้ทำงาน จะแสดงผลว่ากำลังค้นหาไวรัสและพบไวรัสชนิดต่างๆซึ่งปลอมขึ้นโดยตัวมันเอง ทั้งยังป้องกันการทำงานโปรแกรมของ Windows ในเครื่องที่ติดไวรัส ป้องกันการเข้าสู่อินเทอร์เน็ต ป้องกันการเรียกคืนระบบ 
การแสดงผลการค้นหาไวรัสหลอกว่าพบไวรัส จากนั้นหากเราต้องกำจัดไวรัสซึ่งปลอมขึ้น ต้องชำระเงินค่าลงทะเบียนโปรแกรม จัดได้ว่าเป็นไวรัสที่หลอกลวงเพื่อเงินแบบเบ็ดเสร็จ
ครีบยัน

ครีบยัน  คือวัสดุหรือส่วนของโครงสร้างที่ใช้พยุง รับน้ำหนัก ยึด วัตถุ สิ่งของ หรือโครงสร้าง ให้มีความแข็งแรง มีเสถียรภาพในการคงอยู่ ไม่ล้ม หรือพังทลาย
สภาการโบราณสถานระหว่างประเทศ

สภาการโบราณสถานระหว่างประเทศ  หรือ อิโคโมส (ICOMOS) เป็นสมาคมวิชาชีพซึ่งดำเนินงานด้านการอนุรักษ์และปกป้องคุ้มครองสถานที่อันเป็นมรดกทางวัฒนธรรมทั่วโลก และเสนอคำแนะนำต่อยูเนสโกในเรื่องแหล่งมรดกโลก
ความคิดในการจัดตั้งอิโคโมสนั้นสืบเนื่องมาจากการประชุมที่เอเธนส์ว่าด้วยการบูรณะอาคารประวัติศาสตร์ (Athens Conference on the restoration of historic buildings) ที่สำนักงานพิพิธภัณฑ์ระหว่างประเทศ (International Museums Office) จัดขึ้นใน ค.ศ. 1931 และนำไปสู่การออกกฎบัตรเอเธนส์ (Athens Charter) ซึ่งนำเสนอแนวคิดเรื่องมรดกระหว่างประเทศ (international heritage) จนใน ค.ศ. 1964 สภาสถาปนิกและผู้ชำนัญพิเศษด้านอาคารประวัติศาสตร์ ชุดที่สอง (Second Congress of Architects and Specialists of Historic Buildings) ประชุมกันในเมืองเวนิส ประเทศอิตาลี และมีข้อมติ 13 ข้อ ข้อมติข้อแรกให้ออกกฎบัตรระหว่างประเทศว่าด้วยการอนุรักษ์และบูรณะโบราณสถานและแหล่งที่ตั้ง (International Charter on the Conservation and Restoration of Monuments and Sites) หรือที่เรียกกันว่า กฎบัตรเวนิส (Venice Charter) และข้อมติข้อที่สองให้จัดตั้งอิโคโมสขึ้นมาดำเนินการตามกฎบัตรนี้ จึงมีการจัดตั้งอิโคโมสที่กรุงวอร์ซอ ประเทศโปแลนด์ ใน ค.ศ. 1965
ปัจจุบัน อิโคโมสมีสำนักงานใหญ่อยู่ในเมืองชาร็องตง-เลอ-ปง กรุงปารีส ประเทศฝรั่งเศส มีสมาชิกเป็นบุคคลธรรมดามากกว่า 10,100 คนจากประเทศกว่า 153 แห่ง และมีคณะกรรมการระดับชาติกว่า 110 ชุด กับคณะกรรมการทางวิทยาศาสตร์ในระดับระหว่างประเทศกว่า 28 ชุด สมาชิกของอิโคโมสนั้นต้องมีคุณวุฒิในสาขาการอนุรักษ์ และต้องเป็นนักจดหมายเหตุ นักบรรพชีวินวิทยา นักบริหารแหล่งมรดก นักโบราณคดี นักประวัติศาสตร์ นักผังเมือง นักมานุษยวิทยา วิศวกร หรือสถาปนิก แต่ก็มีข้อยกเว้นในกรณีเฉพาะ
นอกจากนี้ อิโคโมสยังร่วมมือกับและเป็นสมาชิกผู้ก่อตั้งบลูชีลด์อินเทอร์เนชันนัล (Blue Shield International) ซึ่งปกป้องคุ้มครองแหล่งวัฒนธรรมของโลกที่เป็นอันตรายจากภัยสงครามและภัยธรรมชาติ
โบราณสถานแห่งเติงเฟิง

โบราณสถานแห่งเติงเฟิง ณ "ใจกลางฟ้าดิน"  คือแหล่งมรดกโลกที่ตั้งอยู่ในมณฑลเหอหนาน ประเทศสาธารณรัฐประชาชนจีน 
มรดกโลก.
เขาอู่ไถได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 34 เมื่อปี พ.ศ. 2552 (ค.ศ. 2010) ที่กรุงบราซิเลีย ประเทศบราซิล ด้วยข้อกำหนดและหลักเกณฑ์ในการพิจารณา ดังต่อไปนี้
ผักชีฝรั่ง

ผักชีฝรั่ง เป็นไม้ล้มลุกเมืองร้อนปีเดียวหรือหลายปี ในวงศ์ผักชี (Apiaceae) มีถิ่นกำเนิดในประเทศเม็กซิโกและทวีปอเมริกาใต้ แต่มีการปลูกเลี้ยงไปทั่วโลก
ผักชีฝรั่งมีชื่อพื้นเมืองอื่นดังนี้ ผักชีดอย (เหนือ, เชียงใหม่) มะและเด๊าะ (กะเหรี่ยง, แม่ฮ่องสอน) หอมป้อมกุลา (เหนือ) ผักหอมเป (อีสาน)
ลักษณะทางพฤกษศาสตร์.
ผักชีฝรั่งมีลำต้นเตี้ยติดดิน ใบออกรอบโคนต้น ไม่มีก้านใบ ใบรูปหอก ยาวรี โคนใบสอบลง ยาวประมาณ 10-15 เซนติเมตร กว้างประมาณ 2-3 เซนติเมตร ขอบใบจักรแบบฟันเลื่อย และที่ปลายจักรมีหนามอ่อนๆ ดอกมีก้านชูสูงประมาณ 10-20 เซนติเมตร แตกกิ่งช่อดอกตรงปลาย ดอกเป็นกระจุกกลม สีขาวอมเขียว ตรงโคนช่อดอกมีใบประดับรูปดาว มีกลิ่นหอมทั้งต้นและใบ
มาราสมัส

มาราสมัส  เป็นภาวะทุพโภชนาการอย่างหนึ่ง มีลักษณะเฉพาะคือขาดพลังงานเป็นสำคัญ ผู้ป่วยมักมีลักษณะผอมหนังหุ้มกระดูก ส่วนใหญ่เกิดในผู้ป่วยเด็กอายุน้อยกว่า 1 ปี ในขณะที่ควาชิโอร์กอร์ซึ่งเป็นภาวะทุพโภชนาการอีกแบบนั้นมักเกิดในผู้ป่วยเด็กอายุมากกว่า 18 เดือน และมีลักษณะของการขาดโปรตีนเป็นสำคัญ มักทำให้บวมน้ำ พยากรณ์โรคของมาราสมัสค่อนข้างดีกว่าควาชิโอร์กอร์
คำว่า มาราสมัส (marasmus) มาจากภาษากรีก μαρασμός marasmos "consumption" (การใช้ไป)
พลทหาร

พลทหาร (ย่อว่า พลฯ) หมายถึง ทหารเกณฑ์ หรือทหารกองเกิน ซึ่งถูกบังคับให้ต้องเป็นทหารตามพระราชบัญญัติว่าด้วยรับราชการทหาร พ.ศ.2497 โดยจะเป็นทหารกองประจำการที่ชั้นยศต่ำที่สุดในกองทัพ มีหน้าที่รับคำสั่งจากผู้บังคับบัญชาแล้วปฏิบัติภารกิจให้สำเร็จ และเมื่อบุคคลใดที่ได้รับราชการเป็นทหารเกณฑ์ ก็จะมีตำแหน่งเป็นพลทหารในทันที ซึ่งยศพลทหารได้เริ่มต้นในประเทศไทยเมื่อปี พ.ศ.2427 สมัยพระบาทสมเด็จพระจุลจอมเกล้าเจ้าอยู่หัว (อายุ 21 - 59 ปี) ตำแหน่งนี้มีบางคนอาจไม่มีเพราะใบดำ
แหล่งที่มา.
หน่วยทหารมหาดเล็กราชวัลลภรักษาพระองค์ฯ 
พลนำสาร
พลอาสาสมัคร
พลสารวัต
มณฑป

มณฑป ในสถาปัตยกรรมไทยคือ เรือนยอดหรือเครื่องยอดหลังคาขนาดใหญ่มีรูปสี่เหลี่ยมจัตุรัส หรือเป็นรูปตัด มุม หรือย่อไม้แปด ย่อไม้สิบสอง ยอดหลังคาเป็นทรงจอมแห 
ในวัดของศาสนาพุทธในประเทศไทย มณฑปจะหมายถึงสถานที่ที่เก็บรูปหล่อโลหะของพระภิกษุสงฆ์ที่เป็นที่เคารพ เพื่อให้ผู้ที่ศรัทธาได้ทำการสักการะบูชา 
ส่วนมณฑปในสถาปัตยกรรมโบสถ์พราหมณ์หมายถึงห้องหนึ่งของโบสถ์พราหมณ์ที่มีลักษณะเป็นระเบียง ทะลุผ่านเข้ามาจากโคปุรัม (หอทางเข้า) และนำพาเข้าไปในตัววัด โดยทั่วไปส่วนนี้ใช้สำหรับประกอบพิธีกรรมที่เป็นการร่ายรำและนาฏกรรม นับเป็นองค์ประกอบพื้นฐานของทุกโบสถ์พราหมณ์ โดยทั่วไปส่วนนี้จะเชื่อมกับส่วนที่ใช้ในการสวดมนต์และสักการะองค์เทพฮินดู ซึ่งต่อเข้ากับส่วนครรภคฤห์ ที่ปกติไม่ได้เปิดให้คนทั่วไปเข้า
ในโบสถ์พราหมณ์ใหญ่ ๆ มักมีมณฑปหลายหลัง ซึ่งจะสร้างให้สอดรับกับการใช้งานที่ต่างกัน เช่น "กัลยาณมณฆป" คือมณฑปสำหรับจำพิธีมงคลสมรส เป็นต้น
ทั่วไปแล้วเสาของมณฑปนั้นจะแกะสลักอย่างวิจิตร
ในภาษาต่าง ๆ.
มณฑป แผลงมาจากคำภาษาบาลีและภาษาสันสกฤตว่า मण्डप (มณฺฑป) ซึ่งพบคำที่มีรากมาจากคำเดียวกันในภาษาต่าง ๆ ในภูมิภาคเดียวกัน เช่น
ดอลลาร์บรูไน

ดอลลาร์บรูไน (รหัส: BND) เป็นสกุลเงินตราของประเทศบรูไน ถือกำเนิดใน ค.ศ. 1967 มีการแบ่งหน่วยย่อยเป็น 1 ดอลลาร์ เท่ากับ 100 เซนต์ อัตราแลกเปลื่ยนเท่ากับดอลลาร์สิงคโปร์ บรูไนกับสิงคโปร์ลงนามตกลงอัตราค่าเงินในปี ค.ศ. 1967 ในอดีตบรูไนใช้หอยเบี้ยในการแลกเปลี่ยนสินค้าแทนเงิน ต่อมาผลิตเหรียญดีบุกเป็นเงินใน ค.ศ. 1868 พัฒนาขึ้นเป็นเหรียญ 1 เซนต์ในอีก 20 ปีต่อมา เหรียญนั้นมีค่า 1 ส่วน 100 ของ 1 ดอลลาร์ช่องแคบ ในวันที่ 12 มิถุนายน ค.ศ. 1967 บรูไนออกใช้ธนบัตรชนิดราคา 1, 5, 10, 50, 100 ดอลลาร์; 500 และ 1,000 ดอลลาร์ใน ค.ศ. 1979 และ 10,000 ดอลลาร์ใน ค.ศ. 1989 ธนบัตรบรูไนเขียนบอกมูลค่าเป็นภาษาอังกฤษและภาษามลายู
วัลเดเมียร์ เปไรรา

วัลเดเมียร์ เปไรรา (Valdemir Pereira) นักมวยสากลชาวบราซิล เกิดเมื่อ 15 พฤศจิกายน พ.ศ. 2517 ที่ Cruz das Almas สถิติการชก 25 ครั้ง ชนะ 24 (น็อค 15) แพ้ 1 
ประวัติ.
เปไรรา เคยชกมวยสากลสมัครเล่นและเคยติดทีมชาติบราซิลไปแข่งขันในกีฬาโอลิมปิกเมื่อ พ.ศ. 2543 ที่ซิดนีย์ ประเทศออสเตรเลีย แต่แพ้นักมวยจากตุรกีตกรอบสอง ไม่ได้รับเหรียญรางวัล จากนั้น เปไรราหันมาชกมวยสากลอาชีพเมื่อ พ.ศ. 2544 และได้ชิงแชมป์โลกรุ่นจูเนียร์เฟเธอร์เวท IBF ที่ว่างกับฟ้าประกอบ รักเกียรติยิม และเป็นฝ่ายชนะคะแนนได้ครองแชมป์โลกเมื่อ พ.ศ. 2549 เขาเสียแชมป์ในการป้องกันตำแหน่งครั้งแรกให้กับ อีริก อายเคน โดยเป็นฝ่ายแพ้ฟาวล์เนื่องจากชกต่ำกว่าเข็มขัด แม้มีข่าวว่าจะมีการชกแก้มือกันอีกครั้ง แต่ทั้งคู่ก็ไม่ได้ชกกันอีกเลย
เจ้าขี้หุด

เจ้าขี้หุด  เป็นเจ้าผู้ครองแคว้นเชียงใหม่ช่วงปี พ.ศ. 2304 - 2306 เป็นอดีตภิกษุวัดดวงดี ในช่วงเวลานั้นแคว้นเชียงใหม่เป็นอิสระจากการปกครองของพม่า หลังจากการครองราชย์ขององค์จันทร์ เจ้าปัดได้ยึดเมืองเชียงใหม่จากองค์จันทร์แต่กลับไม่ยอมครองเมืองอาจเป็นเพราะไม่มีอำนาจบารมีเพียงพอ(ยึดได้แต่ปกครองไม่ได้) ดังนั้นจึงไปขอให้พระภิกษุวัดดวงดี ลาสิกขาบทออกมาเป็นเจ้าเมืองแทนเจ้าปัด เรียกว่า "เจ้าขี้หุด" ในปี พ.ศ. 2304 แสดงให้เห็นว่าภิกษุองค์ดังกล่าวคงเป็นผู้ที่ราษฎรเลื่อมใสศรัทธาอยู่มาก แต่หลังจากครองเมืองได้ไม่นาน พม่าก็ยกทัพมาตีเมืองเชียงใหม่ได้ในปี พ.ศ. 2306 และได้นำเชลยจากเชียงใหม่ไปเป็นจำนวนมาก
แยก อตก. 3

แยก อตก. 3  หรือสามแยกเลี่ยงเมืองนนทบุรี เป็นสามแยกจุดตัดระหว่างถนนเลี่ยงเมืองนนทบุรี-สนามบินน้ำกับถนนเลี่ยงเมืองนนทบุรี ในเขตตำบลตลาดขวัญ อำเภอเมืองนนทบุรี จังหวัดนนทบุรี
ริกกี้ ฮุย

ริกกี้ ฮุย (จีนตัวเต็ม: 許冠英, จีนตัวย่อ: 许冠英, พินอิน: Xǔ Guànyīng) อดีตนักแสดงและนักร้องชาวฮ่องกงที่มีชื่อเสียง โดยเฉพาะในแนวตลกชวนหัว
ริกกี้ ฮุย มีชื่อในภาษาจีนว่า สวี กวนอิง เกิดเมื่อวันที่ 3 สิงหาคม ค.ศ. 1946 ที่อำเภอพานอวี๋ ในเมืองกวางโจว เป็นน้องชายคนรองในบรรดาพี่น้องตระกูลฮุยที่โด่งดังในแวดวงบันเทิงของฮ่องกงในยุคทศวรรษที่ 70-80 ซึ่งประกอบไปด้วย ไมเคิล ฮุย, สแตนลี่ย์ ฮุย, ริกกี้ ฮุย และ แซม ฮุย 
ริกกี้อพยพมาอาศัยอยู่ที่ฮ่องกงพร้อมกับครอบครัวตั้งแต่เล็ก ๆ ซึ่งแม้ทางครอบครัวจะมีความเป็นอยู่อัตคัดขัดสนเงินทอง โดยพ่อซึ่งเป็นหัวหน้าครอบครัวต้องทำงานทุกอย่างเพื่อจุนเจือครอบครัว แต่ในครอบครัวตระกูลฮุยก็ไม่เคยขาดเสียงเพลง ทั้งเสียงไวโอลินที่พ่อมักจะบรรเลง และงิ้วปักกิ่งที่ผู้เป็นแม่มักจะทำเป็นส่วนตัว
เมื่อจบการศึกษา ริกกี้ เริ่มทำงานเป็นนักข่าวของ Agence France-Presse ต่อมาได้เข้าสู่วงการบันเทิง จากตัวบทประกอบที่บริษัทชอว์บราเดอร์ จนประสบความสำเร็จอย่างสูงในการร่วมงานกับ ไมเคิล พี่ชายคนโต และ แซม น้องชายคนเล็ก ซึ่งได้รับการจดจำในนาม "พี่น้องตระกูลฮุย" โดยเฉพาะกลางยุคทศวรรษที่ 70 กับภาพยนตร์ตลกภาษากวางตุ้ง ที่เข้ามาแทนภาพยนตร์ภาษาจีนกลาง ซึ่งได้เปลี่ยนแปลงแวดวงภาพยนตร์ฮ่องกงไปตลอดกาล
ผลงานที่ทั้ง 3 ได้ร่วมงานกันและประสบความสำเร็จที่สุดก็คือ "The Private Eyes" ในปี ค.ศ. 1976 หรือ "เก่งกับเฮง" ภาพยนตร์ตลกที่บอกเล่าถึงวิถีชีวิตคนที่หาเช้ากินค่ำในฮ่องกง นอกจากนั้นยังมีงานที่ทั้งสามได้ร่วมงานกันอีก ได้แก่ "The Contract" ในปี ค.ศ. 1978, "Games Gamblers Play" ในปี ค.ศ. 1974 และ "Security Unlimited" ค.ศ. 1981
ซึ่งผลงานการแสดงของริกกี้ที่โด่งดังและถือได้ว่าประสบความสำเร็จที่สุด คือ การรับบท "อาหมั่น" ลูกศิษย์ของอาจิ่ว (หลิน เจิ้งอิง) นักพรตเหมาซานปราบผีดิบ ใน "Mr. Vampire" หรือ "ผีกัดอย่ากัดตอบ" ในปี ค.ศ. 1985 ที่เซ่อ ๆ ซ่า ๆ ทำให้ต้องเจ็บตัวบ่อย ๆ หรือประสบกับโชคร้ายจนกลายมาเป็นเอกลักษณ์ที่ติดตัว
นอกจากงานแสดงแล้ว ริกกี้ ฮุย ยังมีความสามารถด้านการร้องเพลง แม้จะไม่ได้โด่งดังมีชื่อเสียงเช่นเดียวกับน้องชาย แซม ฮุย แต่ก็ถือว่าประสบความสำเร็จไม่น้อย มีผลงานอัลบั้มเดี่ยวออกมาหลายชุด และยังมีกำหนดจะขึ้นร่วมแสดงในคอนเสิร์ตของ แซม ฮุย ที่จะเปิดแสดงในเดือนเมษายน ที่ฮ่องกงในปี ค.ศ. 2012 ด้วย
ริกกี้ ฮุย เสียชีวิตด้วยวัย 65 ปี ที่บ้านพักส่วนตัวที่เกาะเกาลูน โดยถูกพบว่านอนเสียชีวิตแล้วบนเตียง เมื่อคืนของวันที่ 8 พฤศจิกายน ค.ศ. 2011 โดยคาดว่าน่าจะเสียชีวิตมาเป็นเวลาพอสมควรแล้ว และน่าจะเป็นการเสียชีวิตจากโรคหัวใจ ที่เจ้าตัวเองป่วยอยู่ และรักษามานานหลายปี
มหาวิทยาลัยเดอโปล

มหาวิทยาลัยเดอโปล  เป็นมหาวิทยาลัยเอกชนในสหรัฐอเมริกา ตั้งอยู่ที่เมืองลินคอน ปาร์ค และเมืองชิคาโก ในรัฐอิลลินอย มหาวิทยาลัยก่อตั้งในปี พ.ศ. 2442 (ค.ศ. 1898) ในปัจจุบัน (พ.ศ. 2554) มีนักศึกษาระดับปริญญาตรีประมาณ 16,384 คน และระดับปริญญาโทและปริญญาเอกประมาณ 9,014 คน มหาวิทยาลัยเดอโปลเป็นมหาวิทยลัยคาทอลิกที่ใหญ่ที่สุดในสหรัฐ มีชื่อเสียงทางด้าน บริหารธุรกิจ นิติศาสตร์ วิทยาการคอมพิวเตอร์ การแสดง และ การดนตรี
อาบราอัม โรเกญี

อาบราอัม โรเกญี  เป็นนักกีฬาชาวกันตาเบรียผู้ฝึกฝนในศิลปะการต่อสู้หลากแขนง รวมถึงคิกบ็อกซิง, มวยไทย และฟูลคอนแท็ค รวมถึงเป็นหนึ่งในผู้ที่ผ่านการคัดเลือกเข้าร่วมแข่งขันไทยไฟท์ ในปี ค.ศ. 2011 ซึ่งเขาเป็นฝ่ายแพ้คะแนนนักมวยไทยชาวออสเตรเลียที่มีชื่อว่าแฟรงค์ จิออจี ในรอบรองชนะเลิศ ที่ศูนย์การค้าอิมพีเรียลเวิลด์ สำโรง จังหวัดสมุทรปราการ
ประวัติ.
เขาเริ่มฝึกคาราเต้เมื่ออายุได้ 7 ปี และเมื่ออายุได้ 12 ปี เขายังได้ฝึกฝนคิกบ็อกซิงจนถึงอายุ 22 ปี เมื่ออายุ 16 ปีได้เกิดกรณีพิพาทในระดับมือสมัครเล่นครั้งแรกที่อาวิลา เขาเป็นแชมป์สมัครเล่นระดับภูมิภาคของสเปน, เป็นแชมป์สองสมัยของไอบีเรีย, แชมป์ฟูลคอนแท็คสมัครเล่นและนีโอโปรเฟสชันแนลของสเปน, แชมป์ไอบีเรียฟูลคอนแท็คและเป็นแชมป์คิกบ็อกซิงยุโรปสองรายการ
หลังจากทำการป้องกันแชมป์โลกรายการคิกบ็อกซิง 4 สมัยแล้ว เขายังได้รับเข็มขัดผู้ชนะมวยไทยโลกก่อนกิต สิทธิพลเหล็ก หลังจากนั้นเขาได้รับเข็มขัดผู้ชนะระดับโลกในสามรายการที่ต่างกัน ในวันที่ 7 ธันวาคม ค.ศ. 2007 ภายหลังจากที่เอาชนะฟองค์ ปีเตอร์ ในการต่อสู้แบบฟูลคอนแท็ค ในปี ค.ศ. 2010 ได้รับรางวัลการแข่งขันประจำปีครั้งที่ห้าในรายการอะโพคาลิปส์ ที่ตอร์เรลาเบกา โดยได้พบกับคู่ชกชาวฝรั่งเศสที่มีชื่อว่า มิคาเอล ลาเลอมอง
เกียรติประวัติ.
<templatestyles src="Col-begin/styles.css"/>
นอกจากนี้ ยังรวมถึงรายการ คาราเต้ อื่นอีกหลายรายการ
สถิติการแข่งขัน.
ฟูลคอนแท็ค.
เดือนธันวาคม ค.ศ. 2007 ได้มีการจัดการแข่งขันชิงแชมป์โลกของสหพันธ์ฟูลคอนแท็ค WFCA ในแซ็ง-เกียงแต็ง เขาได้พบกับ ฟองค์ ปีเตอร์ ในการชิงตำแหน่งว่างรุ่นมิดเดิลเวท และ อาบราอัม โรเกญี เป็นฝ่ายชนะน็อคได้ในยกที่เจ็ด (แต่เดิมปีเตอร์ยังได้เรียกเงินจากการป้องกันตำแหน่ง) ด้วยการแข่งขันสายนี้ ที่เขาได้กลายเป็นแชมป์โลกในฐานะที่สร้างผลงานประจำรายการแข่งขันพิเศษของสหพันธ์มวยไทย ในช่วงเดือนมิถุนายนของปีดังกล่าว
มวยไทย.
วันที่ 30 มิถุนายน ค.ศ. 2007 ได้มีการจัดการแข่งขันชิงแชมป์มวยไทยในซานทานแดร์โดยสภา WFCA ในรุ่นมิดเดิลเวทของสมาคม และอาบราอัมได้พบกับ กิต สิทธิพลเหล็ก ซึ่งเป็นนักสู้ชาวไทยที่ได้รับการกล่าวขวัญของวงการ การต่อสู้เป็นไปอย่างสูสี แม้ว่าต่างฝ่ายจะโจมตีอย่างหนักหน่วง แต่ กิต สิทธิพลเหล็ก ก็เป็นฝ่ายแพ้ไปโดยการตัดสินของกรรมการ อาบราอัมได้กลายเป็นผู้ครองตำแหน่งระดับโลกคนใหม่ภายหลังจากการป้องกันตำแหน่งใน 4 รายการ WAKO โลว์คิก
แยกรัชดา-ลาดพร้าว

แยกรัชดา-ลาดพร้าว เป็นสี่แยกจุดตัดระหว่างถนนรัชดาภิเษกกับถนนลาดพร้าว ในท้องที่แขวงจอมพล เขตจตุจักร กรุงเทพมหานคร โดยเป็นที่ตั้งสถานีลาดพร้าวของรถไฟฟ้าสองสาย ได้แก่ สถานีใต้ดินของสายสีน้ำเงินทางทิศตะวันตกเฉียงเหนือ และสถานียกระดับของสายสีเหลืองทางทิศเหนือของแยก
อินแทรนซ์

อินแทรนซ์  เป็นสตูดิโออัลบั้มชุดที่ 3 ของวงเฮฟวีเมทัลเยอรมัน ที่ชื่อ สกอร์เปียนส์ ออกวางขายในปี ค.ศ. 1975 หลังจาก2อัลบั้มที่แล้วคือ Lone somecrowและ Fly to the rainbowได้รับความนิยมน้อยลง
ทัศนีย์ บุณยคุปต์

ท่านผู้หญิง ทัศนีย์ บุณยคุปต์ (9 กันยายน พ.ศ. 2465 - 28 มิถุนายน 2566) เป็นอดีตอาจารย์ใหญ่โรงเรียนจิตรลดา และเป็นพระอาจารย์ผู้ถวายการสอนแด่พระบาทสมเด็จพระวชิรเกล้าเจ้าอยู่หัว
ประวัติ.
ท่านผู้หญิงทัศนีย์ บุณยคุปต์ (ราชสกุลเดิม อิศรเสนา ณ อยุธยา) เป็นธิดาคนเล็กของพระยาภะรตราชา (หม่อมหลวงทศทิศ อิศรเสนา) อดีตผู้บัญชาการ (อธิการบดี) จุฬาลงกรณ์มหาวิทยาลัย กับท่านผู้หญิงขจร ภะรตราชา เกิดเมื่อวันที่ 9 กันยายน พ.ศ. 2465 มีพี่ชายพี่สาวร่วมบิดามารดาสามคน ได้แก่
ท่านผู้หญิงทัศนีย์เริ่มเข้าทำงานเป็นอาจารย์ใหญ่โรงเรียนจิตรลดา เมื่อปี พ.ศ. 2498 โดยถวายการสอนแด่สมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี พร้อมกับพระสหายเจ็ดคน ซึ่งท่านผู้หญิงทัศนีย์เป็นพระอาจารย์คนแรกที่เข้าถวายการสอน และอดีตท่านผู้หญิงทัศนีย์ บุณยคุปต์ เคยเป็นที่ปรึกษาโรงเรียนจิตรลดา
ท่านผู้หญิงทัศนีย์ บุณยคุปต์ สมรสกับ สมพร บุณยคุปต์ มีบุตร 1 คน
ท่านผู้หญิงทัศนีย์ บุณยคุปต์ ได้ถึงแก่อนิจกรรมอย่างสงบโดยโรคหัวใจล้มเหลว เมื่อวันที่ 28 มิถุนายน พ.ศ. 2566 สิริอายุได้ 100 ปี วันที่ 30 มิถุนายน พ.ศ. 2566 เวลา 17.14 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปพระราชทานน้ำหลวงอาบศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร
วันที่ 18 พฤศจิกายน พ.ศ. 2566  เวลา 17.15 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร ในโอกาสนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรอเฝ้าทูลละอองธุลีพระบาทรับเสด็จ
อนุวัฒน์ ชูเชิดรัตนา

อนุวัฒน์ ชูเชิดรัตนา (เกิด 7 ธันวาคม พ.ศ. 2528) ชื่อเล่น กอล์ฟ เป็นนักแสดงและพิธีกรชาวไทย ได้ตำแหน่งรองชนะเลิศจากการประกวดโครงการ "สู่ฝันปั้นดาว" ของสถานีโทรทัศน์สีกองทัพบกช่อง 7 เคยเป็นนักแสดงสังกัดช่อง 7 และเป็นพิธีกรรายการ 07 โชว์ ปัจจุบันเป็นนักแสดงอิสระ โดยละครเรื่องสุดท้ายที่เค้าได้เล่นไว้ให้กับทางช่อง 7 คือละครเรื่อง สายโลหิต
ประวัติ.
อนุวัฒน์ ชูเชิดรัตนา เกิดเมื่อวันที่ 7 ธันวาคม พ.ศ. 2528 ภูมิลำเนาอยู่ที่จังหวัดสิงห์บุรี สำเร็จการศึกษาระดับมัธยมศึกษาจากโรงเรียนสิงห์บุรี และสำเร็จการศึกษาระดับปริญญาตรีจากคณะเทคโนโลยีสื่อสารมวลชน สาขาวิชาเทคโนโลยีการถ่ายภาพและภาพยนตร์ มหาวิทยาลัยเทคโนโลยีราชมงคลธัญบุรี
ฮาจิโอจิ

ฮาจิโอจิ  เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น ตั้งอยู่ทางทิศตะวันตกระยะทาง 40 กิโลเมตร จากศูนย์กลางโตเกียว เป็นเมืองที่ใหญ่เป็นอันดับแปดในเขตมหานครโตเกียวและปริมณฑล ทีขนาดพื้นที่ทั้งสิ้น 186.31 ตารางกิโลเมตร ในเดือนมีนาคม ค.ศ. 2021 มีจำนวนประชากร 561,344 คน
ฮาจิโอจิล้อมรอบไปด้วยภูเขาทั้งสามด้าน ภูเขาที่สำคัญ เช่น เขาทากาโอะและเขาจิมบะ เป็นสถานที่ปีนเขาที่ได้รับความนิยม สามารถเดินทางไปถึงได้ทั้งรถไฟและรถประจำทาง
เพชรโฮป

เพชรโฮป  เป็นเพชรขนาดใหญ่ หนัก 45.52 กะรัต (9.10 กรัม) สีน้ำเงินเข้ม ปัจจุบันเก็บรักษาไว้ในพิพิธภัณฑ์ธรรมชาติวิทยาสมิธโซเนียนในกรุงวอชิงตัน ดี.ซี. เพชรโฮปมองด้วยตาเปล่าเห็นเป็นสีน้ำเงินเพราะมีธาตุโบรอนปริมาณเล็กน้อยอยู่ในโครงสร้างผลึก แต่จะเรืองแสงสีแดงเมื่ออาบแสงอัลตราไวโอเล็ต เพชรดังกล่าวจัดเป็นเพชรประเภท 2 บี และดังกระฉ่อนเพราะเล่าว่าเป็นเพชรต้องคำสาป มันมีประวัติศาสตร์บันทึกยาวนานโดยมีช่องว่างอยู่บ้างเมื่อมันได้เปลี่ยนมือหลายครั้งระหว่างทางจากอินเดียไปฝรั่งเศส ไปอังกฤษและสหรัฐอเมริกา เพชรโฮปได้รับการอธิบายว่าเป็น "เพชรที่มีชื่อเสียงที่สุดในโลก" และเป็นงานศิลปะที่มีผู้เข้าชมมากที่สุดเป็นอันดับสองของโลก รองจากภาพโมนาลิซา
เรสเซิลเมเนีย ครั้งที่ 4

เรสเซิลเมเนีย ครั้งที่ 4  จัดวันที่ 27 มีนาคม 1988 ในสหรัฐอเมริกา ที่ แอทแลนติคซ์ซิตี้ นิวเจอร์ซีย์ สนามที่จัด ทรัปป์ พลาซ่า มีคนดูทั้งหมด 18,165 คน
กันดะฮาร์

กันดะฮาร์  เป็นเมืองที่ใหญ่เป็นอันดับที่ 2 ของอัฟกานิสถาน รองจากกรุงคาบูล ข้อมูลปี ค.ศ. 2015 มีประชากรทั้งหมด 614,118 คน ตั้งอยู่ในจังหวัดกันดะฮาร์ สูง 1,010 เมตรจากระดับน้ำทะเล แม่น้ำที่สำคัญได้แก่ แม่น้ำอาร์กันดับ
ภูมิศาสตร์.
แม่น้ำ Arghandab ไหลผ่านทางตะวันตกของกันดะฮาร์ นครนี้แบ่งออกเป็น 15 เขตและมีพื้นที่รวม 27,337 เฮกเตอร์ จำนวนผู้อยู่อาศัยในนครอยู่ที่ 61,902 คน
ภูมิอากาศ.
กันดะฮาร์มีสภาพภูมิอากาศแบบทะเลทรายเขตร้อน ("BWh")
โรมารีอู

โรมารีอู จี โซซา ฟาเรีย  หรือเป็นที่รู้จักในชื่อ โรมารีอู เกิดเมื่อวันที่ 29 มกราคม ค.ศ. 1966 เกิดที่เมืองจากาเรซีโย ประเทศบราซิล เป็นอดีตนักฟุตบอล ตำแหน่งกองหน้าตัวรุก ผู้จัดการทีม และปัจจุบันเป็นนักการเมือง เขาดำรงตำแหน่งคล้ายผู้ว่าการในบ้านเกิดของเขา เขาช่วยให้ฟุตบอลทีมชาติบราซิลชนะเลิศได้แชมป์ฟุตบอลโลกในฟุตบอลโลก 1994 ที่สหรัฐอเมริกา
เขาได้รับการเลือกเป็นนักฟุตบอลแห่งปีของฟีฟ่า และได้รับรางวัลลูกบอลทองคำ ในปี ค.ศ. 1994 ได้รับเลือกเป็นกองหน้าของฟีฟ่าดรีมทีม ติดอยู่ในรายชื่อนักฟุตบอลยอดเยี่ยม 125 คน ที่ยังมีชีวิตอยู่ ในการเฉลิมฉลองครบรอบ 100 ปีของฟีฟ่า และยังมีการอ้างว่าเขายิงประตูได้มากกว่า 1,000 ประตู แต่ก็เชื่อว่าเกินความจริง เพราะหากนับแล้วสถิติยิงประตูอยู่ที่ 900 ประตูกว่า
บิวตี้ฟูล บ๊อกเซอร์

บิวตี้ฟูล บ๊อกเซอร์  เป็นภาพยนตร์ไทยอิงชีวประวัติ น้องตุ้ม (ปริญญา เจริญผล) ซึ่งเป็นภาพยนตร์ที่ได้รับการกล่าวว่าไม่ค่อยประสบความสำเร็จในประเทศไทยเท่าใดนัก หากแต่ประสบความสำเร็จในเวทีสากล โดยภาพยนตร์ชุดนี้สามารถทำรายได้นอกประเทศไทยรวม 1 ล้านเหรียญ ซึ่งส่วนหนึ่งของการตอบรับ มาจากความนิยมของมวยไทยของผู้ชม
ทั้งนี้ อัสนี สุวรรณ ซึ่งเป็นนักแสดงนำผู้รับบทเป็นน้องตุ้มในภาพยนตร์ชุดนี้ ยังเคยเป็นนักมวยไทยมาก่อนด้วยเช่นกัน
เนื้อเรื่องย่อ.
เป็นเรื่องจริงของชายคนหนึ่ง ที่มีจิตใจเป็นหญิงมาตั้งแต่เด็ก และมีความใฝ่ฝันว่าจะเป็นผู้หญิงในวันข้างหน้า ในวัยเยาว์ เขาได้ใช้ชีวิตเร่ร่อนช่วยพ่อแม่ในจังหวัดต่างๆ รวมทั้งเคยบวชเรียนเป็นเณรติดตามพระธุดงค์ แล้วเขาก็ได้เข้าสู่วงการมวยไทยในเวลาต่อมา ซึ่งมีชื่อเสียงไปทั่วโลก ชีวิตเขาล้วนมีความขัดแย้งภายในจิตใจ เขามีทั้งความอ่อนโยน รักสวยรักงาม และขณะเดียวกันเขาก็มีความเป็นนักสู้ไม่แพ้ชายชาตรี
และแล้ว การโคจรสู่มหาศึกที่โตเกียวโดมก็ได้เริ่มขึ้น เขาได้พบกับคู่ต่อสู้ซึ่งเป็นนักมวยปล้ำหญิงที่มีชื่อว่า เคียวโกะ อิโนะอุเอะ ซึ่งถือได้ว่าเป็นการต่อสู้ที่มีความขัดแย้งทางร่างกายและจิตใจสำหรับเขาเป็นอย่างมาก